Title: Ministerstvo vnútra
Author: MV SR
Last saved by: User

MOŽNO SPRÍSTUPNIŤ

Predkladacia správa

Slovenská republika ako samostatný subjekt medzinárodného práva plní úlohy vyplývajúce z medzinárodných zmlúv a dohôd. Je viazaná bilaterálnymi zmluvami o režime a spolupráci na spoločných štátnych hraniciach, ktoré má uzatvorené so všetkými susednými štátmi s výnimkou Rakúska.
Uvedené bilaterálne zmluvy zakotvili inštitút hraničných splnomocnencov, ktorí sú zodpovední za realizáciu medzinárodných zmlúv týkajúcich sa štátnych hraníc, riešenie incidentov, mimoriadnych udalostí a všetkých problémov týkajúcich sa štátnych hraníc.
Na základe týchto zmlúv vláda Slovenskej republiky vymenúva hlavného hraničného splnomocnenca Slovenskej republiky a zástupcov hlavného hraničného splnomocnenca. 
Z dôvodu personálnych zmien, ktoré nastali na úrade hraničnej a cudzineckej polície Ministerstva vnútra Slovenskej republiky  predkladám v zmysle článku 2 odseku 2 Štatútu hlavného hraničného splnomocnenca Slovenskej republiky návrh na vymenovanie: 

1.	riaditeľa úradu hraničnej a cudzineckej polície Ministerstva vnútra Slovenskej republiky plk. JUDr. Ľudovíta Bírá
           do funkcie hlavného hraničného splnomocnenca Slovenskej republiky
2.	riaditeľku odboru hranično-splnomocneneckej činnosti a medzinárodnej spolupráce úradu hraničnej a cudzineckej polície Ministerstva vnútra Slovenskej   republiky mjr. Mgr. Janu Juričkovú 
      do funkcie zástupcu hlavného hraničného splnomocnenca Slovenskej republiky.

Predložený materiál nemá finančný, ekonomický a environmentálny vplyv a ani vplyv na zamestnanosť, podnikateľské prostredie a informatizáciu spoločnosti.